Source: http://ugyvedforum.hu/cikkek/2020/02/kulonos-szimbiozis-van-az-ugyvedseg-es-a-valasztottbirosag-kozott-dr-banati-janos-a-muk-elnokenek-evfordulos-ertekelese
Timestamp: 2020-07-08 11:10:43
Document Index: 13901596

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Különös szimbiózis van az ügyvédség és a választottbíróság között - Dr. Bánáti János, a MÜK elnökének évfordulós értékelése | Ügyvédfórum - 2020.02.12
Különös szimbiózis van az ügyvédség és a választottbíróság között - Dr. Bánáti János, a MÜK elnökének évfordulós értékelése
2020.02.12 | Szerkesztőség | Kiemelt, Hírek
Az ügyvédi hivatás kapcsán egyértelműen látható, hogy a természetes személyek jogi képviselete mellett munkájuk döntő része a gazdaság szolgálata lett, a születéstől (azaz a cégalapítástól) az elmúlásig (tehát a felszámolási eljárásig). Ugyanilyen mértékű és jellegű a választottbíróság kivirágzása is az elmúlt közel három évtizedben, amikor új életre kelve, szervezete megerősödött. Az ügyvédség nemcsak párhuzamosan virágzott vagy nehezebb napokat élt a választottbírósággal együtt hanem azzal a mai napig egy különös szimbiózisban él együtt - értékelte a helyzetet a Magyar Ügyvédi Kamara elnöke a Kereskedelmi Választottbíróság fennállásának hetvenedik évfordulóján.
Az előzményekről szóló közleményünk:
Dr. Bánti János - mind elmondta - annak az ügyvédi karnak a képviseletében köszöntötte az évfordulós szervezetet, amelynek történelme egyértelmű és okszerű párhuzamosságot mutat a Választottbíróság történelmével.
A történeti összefüggések ugyanis a messze nyúló gyökerekig mutatnak vissza - hangsúlyozta a Magyar Ügyvédi Kamara (MÜK) elnöke, hiszen a Kiegyezést követő gazdasági fejlődés, amely a szó mai értelmében vett ügyvédi kart megteremtette, egyben a választottbíráskodás szárba szökésének időszakaként is jellemezhető, mivel a gazdasági, kereskedelmi fejlődésből fakadó növekvő számú, és egyre speciálisabb szakértelmet igénylő jogviták magukkal vonták egy újszerű, alternatív vitarendezési mód igényét.
Az ügyvédség és a jelenlegi választottbíróság jogelődjének tekinthető Tőzsdei Választottbíróság együtt élte meg a XIX-XX század fordulójának gazdasági felívelését, az aranykort, amely egyértelműen a választottbíróság és az ügyvédi kar megerősítését vonta maga után.
A párhuzamosság fennmaradt a második világháborút követő „zivataros időszakban” is - emlékeztetett dr. Bánáti János -, amikor a magángazdaság felszámolásával az állami tulajdon dominanciája a választottbíróság tevékenységét minimális körre szorította. Az azonosság itt is kitapintható, hiszen a választottbíróság mellett az ügyvédség is ez idő tájt szorult ki szinte teljes egészében a gazdaságból, tevékenysége a "társbérlők lakáshasználati jogvitáira" korlátozódott.
A rendszerváltozástól napjainkig tartó periódusban is világos és egyértelmű mindkét szervezetnél a változás és a prosperitás - mutatott rá a MÜK elnöke.
Az ügyvédi hivatás kapcsán egyértelműen látható, hogy a természetes személyek jogi képviselete mellett munkájuk döntő része a gazdaság szolgálata lett, a születéstől (azaz a cégalapítástól) az elmúlásig (tehát a felszámolási eljárásig). Ugyanilyen mértékű és jellegű a választottbíróság kivirágzása is az elmúlt közel három évtizedben, amikor új életre kelve, szervezete megerősödött.
A privatizáció során megjelentő külföldi befektetők nemcsak magas szakmai színvonalú ügyvédi munkára tartottak igényt, de keresték annak lehetőségét, hogy jogvitáikat - főleg ahol potenciálisan a magyar állam vagy annak valamelyik szerve lehetett az ellenérdekű fél - az állami bíróság helyett választottbíróság bírálhassa el.
Sok befektetésnél a pozitív döntés egyik alapja éppen az volt, hogy az ügyvédek meg tudták nyugtatni a külföldi felet a választottbíróság kikötés lehetéséről és a választottbíróság függetlenségéről.
Az ügyvédség nemcsak párhuzamosan virágzott vagy nehezebb napokat élt a választottbírósággal együtt hanem azzal a mai napig egy különös szimbiózisban él együtt - emlékeztetett az érdekes élethelyzetre adr. Bánáti János.
Ennek magyarázatául a továbbiakban az ügyvéd feladatairól szólt a választottbírósági eljárás alapjául szolgáló okirat szerkesztésénél (különös figyelemmel a választottbíróság eljárásának kikötésére), majd az ügyvédnek mint jogi képviselőnek az eljárásáról beszélt a választottbírósági processzusban, s végül az ügyvéről mint választottbíróról szólt.
Dr. Bánáti János végül annak a reményének adot hangot, hogy az ügyvédi kar, valamint a tradíciókon és szakszerűségen alapuló Választottbíróság kölcsönösen konstruktív együttműködése további hosszú évtizedeken keresztül folytatódni fog!
Dr. Bánáti János beszédének teljes szövege az Ügyvédek Lapja 2020/2. számában lesz olvasható.
KORONAVÍRUS - A MHB segítőakciója jogkereső rászorulókn...
Fontos az együttműködést az OBT és az OBH között. A nex...